Document ID: 31998D0085

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιανουαρίου 1998 σχετικά με ορισμένα προστατευτικά μέτρα όσον αφορά τα ζωντανά πτηνά τα οποία προέρχονται ή κατάγονται από το Χονγκ Κονγκ και τη Λαϊκή Δημοκρατία της Κίνας (Κείμενο που παρουσιάζει ενδιαφέρον για τον ΕΟΧ) (98/85/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα, και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 18 παράγραφος 7,
Εκτιμώντας:
ότι, από επιδημιολογικά πορίσματα στο Χονγκ Κονγκ, φαίνεται ότι είναι πιθανή η μετάδοση, μεταξύ πουλερικών και ανθρώπων, του ιού της γρίπης A H5N1 7
ότι εμφανίζονται αβέβαιοι, τόσο η γεωγραφική προέλευση αυτού του ιού, όσο και ο τρόπος της μετάδοσής του από ζωντανά πτηνά προς τον ανθρώπινο πληθυσμό, καθώς επίσης και η εξάπλωσή του μεταξύ των ανθρώπων 7
ότι είναι αναγκαίο να ληφθούν οι απαραίτητες προφυλάξεις ούτως ώστε να προληφθεί η εισαγωγή του ιού της γρίπηςA H5N1 στην Κοινότητα, μέσω ζωντανών πτηνών 7
ότι απαγορεύονται από την κοινοτική νομοθεσία οι εισαγωγές ζωντανών πουλερικών από το Χονγκ Κονγκ και την Κίνα 7
ότι επιτρέπεται να εισάγονται άλλα πτηνά, υπό τους όρους που θεσπίζονται στο άρθρο 7 σημείο Α της οδηγίας 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (3), όπως τροποποιήθηκε τελευταία από την απόφαση 95/176/ΕΚ (4) 7
ότι θεωρείται ότι τα μέτρα αυτά δεν επαρκούν για την πρόληψη της εισαγωγής, μέσω των συναλλαγών πτηνών, των ιών της γρίπης Α στους σταθμούς καραντίνας που βρίσκονται στο κοινοτικό έδαφος 7
ότι, επομένως, πτηνά άλλα εκτός από αυτά τα οποία αναφέρονται στην οδηγία 90/539/ΕΟΚ σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (5), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και τα οποία κατάγονται ή προέρχονται από το Χονγκ Κονγκ και την Κίνα, δεν πρέπει να εισάγονται στην Κοινότητα 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Αναστέλλεται η εισαγωγή στο έδαφος της Κοινότητας ζωντανών πτηνών, εκτός αυτών που αναφέρονται στην οδηγία 90/539/ΕΟΚ, προέλευσης ή καταγωγής Χονγκ Κονγκ και Κίνας.
Άρθρο 2
Η παρούσα απόφαση θα αναθεωρηθεί πριν από τις 31 Μαρτίου 1998.
Άρθρο 3
Τα κράτη μέλη οφείλουν να τροποποιήσουν τα μέτρα τα οποία εφαρμόζουν όσον αφορά τις συναλλαγές, ούτως ώστε να τα συμμορφώσουν με την παρούσα απόφαση. Οφείλουν να ενημερώσουν σχετικά την Επιτροπή αμέσως.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 16 Ιανουαρίου 1998.

Labels: 3
0
18
20